KLASA: 605-34/23-12/189

URBROJ: 359-10/9-23-1

Zagreb, 20. studenog 2023.

Na temelju članka 11. Zakona o Agenciji za mobilnost i programe Europske unije (Narodne novine 121/17, 30/23) i članka 21. Statuta Agencije za mobilnost i programe Europske unije, ravnateljica Agencije za mobilnost i programe Europske unije mr. sc. Antonija Gladović donijela je

**ODLUKU**

**o odabiru sudionika za sudjelovanje na Aktivnosti umrežavanja u okviru programa Europske snage solidarnosti *Training Course for ESC mentors***

**2023-HR-NET-014**

**Članak 1.**

1. Ovom Odlukom odabiru se sudionici za sudjelovanje na treningu u okviru Aktivnosti umrežavanja pod nazivom *Training Course for ESC mentors* (dalje u tekstu: „Aktivnost“).
2. Aktivnost iz stavka 1. ovog članka održat će se virtualno, u organizaciji SALTO EuroMed resursnog centra, u razdoblju 30.11.-15.12.2023.

**Članak 2.**

1. Za sudjelovanje u Aktivnosti iz članka 1. ove Odluke odabiru se sljedeći sudionici:
* **Ivor Igrec, za Udrugu za pomoć mladima HELP Split**

**Članak 3.**

1. U svrhu sudjelovanja na Aktivnosti, Agencija za mobilnost i programe Europske unije (dalje u tekstu: „Agencija“) financirat će sudionicima prihvatljive troškove prijevoza te, prema potrebi, prihvatljive troškove testiranja na SARS-CoV-2, izdavanja vize i smještaja u skladu s Pravilima za sudjelovanje i prihvatljivost troškova nastalih u okviru Aktivnosti umrežavanja programa Europske snage solidarnosti (Prilog 1).
2. U slučaju da se Aktivnost održava virtualno, Agencija sudionicima neće financirati troškove iz stavka 1. ovog članka.

**Članak 4.**

Ova Odluka stupa na snagu danom donošenja.

RAVNATELJICA

mr. sc. Antonija Gladović

Prilozi:

1. Pravila za sudjelovanje i prihvatljivost troškova nastalih u okviru Aktivnosti umrežavanja programa Europske snage solidarnosti
2. Zahtjev za refundaciju troškova – narativni dio
3. Zahtjev za refundaciju troškova – financijski dio

Dostaviti:

1. Prijaviteljima
2. Odjelu za Europske snage solidarnosti